ITEL เซ็นรับงานกรมการสื่อสารทหาร 2 โครงการ มูลค่า 135.59 ลบ.
ITEL เซ็นรับงานกรมการสื่อสารทหาร 2 โครงการ มูลค่า 135.59 ลบ.
ITEL เซ็นรับงานกรมการสื่อสารทหาร 2 โครงการ มูลค่า 135.59 ลบ.
22 พ.ค. 2563

บริษัท อินเตอร์ลิ้งค์ เทเลคอม จำกัด (มหาชน) หรือ ITEL ระบุว่า บริษัทได้เข้าลงนามในสัญญางานจ้าง กับกรมการสื่อสารทหาร กองบัญชาการกองทัพไทย จำนวน 2 สัญญา มูลค่ารวม 135.59 ล้านบาท ได้แก่ สัญญาแรก โครงการจัดหาชุดวิทยุไมโครเวฟ แบบ IP พร้อมอุปกรณ์ประกอบระบบ ประจำปีงบประมาณ พ.ศ.2563 โดยวิธีคัดเลือก ซึ่งบริษัทได้เสนอราคา 85.9 ล้านบาท มีระยะเวลาดำเนินการภายใน 270 วัน นับถัดจากวันลงนามในสัญญา
ส่วนสัญญาที่ 2 โครงการซื้อชุดวิทยุไมโครเวฟ (ส่วนต่อขยาย) พร้อมติดตั้ง งบประมาณเพิ่มเติมปีงบประมาณ พ.ศ.2563 โดยวิธีคัดเลือก ซึ่งบริษัทเสนอราคา 49.69 ล้านบาท มีระยะเวลาดำเนินการภายใน 240 วัน นับถัดจากวันลงนามในสัญญา